Brexit-ի բանակցությունների մեկնարկից առաջ արդեն իսկ մի շարք հարցեր բարձրացվեցին, որոնց շուրջ Մեծ Բրիտանիայի վարչապետ Թերեզա Մեյն ու Բրյուսելը պետք է համաձայնության գան, և դրանցից որոշները բավական բարդ են թվում։ Մասնավորապես՝ Իռլանդիա-Հյուսիսային Իռլանդիա սահմանի կարգավիճակի ամրագրման, միգրացիոն խնդրի կարգավորման և այլ հարցերի շարքում խոսվեց այն մասին, որ Մեծ Բրիտանիան պետք է կատարի մինչև 2020թ․ իր ստանձնած ֆինանսական պարտավորությունները՝ ԵՄ-ին վճարելով մի քանի միլիարդ եվրո։ Բրիտանիայի վարչապետը կտրականապես հրաժարվեց խոսել այդ գումարը վճարելու մասին՝ հայտնելով, որ պատրաստ է գնալ «կոշտ Brexit»-ի ճանապարհով և ընդհանրապես «ապահարզանի» համաձայնագիր չկնքել Բրյուսելի հետ։